Татарстан халыклары Дуслыгы Йортын Путинга уңай мисал буларак китергәннәр

	Әстерханда Россия президенты уздырган милләтара мөнәсәбәтләр Советы утырышында ясаган чыгышында Россия Фәннәр академиясенең этнология һәм антропология институты директоры урынбасары Владимир Зорин Татарстан халыклары Дуслыгы Йортын уңай мисал буларак китергән.	 Әлеге утырыш Россия Дәүләт милли сәясәте Стратегиясен чынга ашыруның актуаль сорауларына багышланган иде. «Совет әгъзалары бик еш илебез төбәкләренә чыгалар. Һәр субъектта диярлек уртак мәйдан бар — ул я халыклар дуслыгы йорты, я милләтләр дуслыгы йорты. Мисалга, милләтара диалогны һәм милли-мәдәни берләшмәләрнең эшен оештыру максатыннан Казанда җиде филиалны үз эченә алган чын Халыклар Дуслыгы сарае төелгән. Бәлки, Россия халыклары бердәмлеге сараен да оештырырга вакыттыр. Аның федераль дәрәҗәдә һәм концертлар залы, библиотека, музей, методик эш өчен уңайлы бүлмәле булуы зарур», — дип сөйләгән чыгыш ясаучы.  
	---	
Addnt.ru

	№ --- | 01.11.2016	


